### 5.     Ansøgning om godkendelse af skema A ved renovering, kapitaltilførsel og garanti - Kalundborg almennyttige Boligselskab, afd. Sct. Olaiparken

**Åbent**

Sagsnr.: 326-2017-26725       J.nr.: 03.30.05           Dokumentnr.:
326-2020-311875

**Sagstype**

Beslutning.

**Resume og sagens baggrund**

Kalundborg almennyttige Boligselskab (KAB) ønsker at
renovere og fremtidssikre afd. Sct. Olaiparken og har derfor søgt om
renoveringsstøtte og kapitaltilførsel i Landsbyggefonden (LBF). LBF har ved den
foreløbige behandling af ansøgningen beregnet en støttet anskaffelsessum på
133,416 mio. kr. og en ustøttet anskaffelsessum på 98,999 mio. kr., i alt
232,415 mio. kr. samt en kommunal kapitaltilførsel på 0,350 mio. kr.

Kuben Management søger nu på vegne af KAB om godkendelse af
skema A, helhedsplan, kapitaltilførsel samt garanti for støttede og ustøttede
lån.

Lovhjemmel: almenboligloven, støttebekendtgørelsen.

**Indstillinger**

Direktøren indstiller, at

1.    helhedsplan af
29. september 2020, skema A for de støttede arbejder på 133,416 mio. kr. og
ustøttede arbejder på 98,999 mio. kr. godkendes.

2.    der gives
tilsagn om kommunegaranti for henholdsvis støttet lån og ustøttet lån under
forudsætning af Landsbyggefondens 50 % regaranti for det støttede lån.
Garantibeløbet kendes først efter renoveringens afslutning.

3.    der gives
tillægsbevilling på 0,350 mio. kr. til kapitaltilførsel finansieret af likvide
aktiver.

4.    Økonomichefen
bemyndiges til at godkende skema B, såfremt der ikke er overskridelse i forhold
til skema A og Landsbyggefondens tilsagn.

5.    Kommunens godkendelse
af betinget af en efterfølgende beboergodkendelse på et afdelingsmøde, så snart
dette er muligt jf. de gældende Corona-restriktioner.

**Behandling**

Økonomiudvalget, Kommunalbestyrelsen.

**Sagsfremstilling**

Som følge af Coronakrisen og den i foråret vedtagne grønne
boligaftale blev de mange ansøgninger om renoveringsstøtte i LBF fremrykket til
2020 eller 2021. Det er således meget vigtigt at understrege, at skema
A-ansøgningen for afd. Sct. Olaiparken kræver godkendelse inden udgangen af
2020 – ellers mistes hele støtten.

Afdeling Sct. Olaiparken blev opført i 1971 og senest
renoveret i 1994. Den består af 11 blokke med hver 3 etager og i alt 276
familieboliger samt 1 servicebygning. Der bliver nedlagt 39 boliger i
forbindelse med sammenlægninger, ligesom der bliver etableret 54
tilgængelighedsboliger.

*Helhedsplanen*

Det samlede projekt omhandler i hovedtræk:

·
Udskiftning af alle tage og efterisolering af alle tagrum

·
Nye køkkener og badeværelser i alle boliger

·
Ombygning/sammenlægning af boliger i forbindelse med
tilgængelighedsboliger

·
Etablering af elevatorer i forbindelse med tilgængelighedsboliger

·
Ombygning/sammenlægning af en række boliger for optimering af
boligudbuddet – herunder nedlæggelse af boliger

·
Afrensning af facader og udskiftning af en andel af udvendige
døre/vinduer

·
En høj grad af bearbejdning af udearealer

·
Renovering af servicebygning

·
Renovering af tekniske installationer

·
Installation af nyt ventilationsanlæg

·
Udskiftning/renovering af ledning i jord

Økonomistaben henviser til den *vedhæftede helhedsplan*.

*Skema A – anlægsbudget*

Der *vedlægges* skema A, som er budgettal før
udbud/licitation for de støttede arbejder samt en opgørelse over budgettal for
de ustøttede arbejder. Arbejderne kan opgøres således:

|  |  |  |
| --- | --- | --- |
|  | Støttede arbejder   mio. kr. | Ustøttede arbejder  mio. kr. |
| Håndværkerudgifter | 106,571 | 81,732 |
| Omkostninger | 25,341 | 16,146 |
| Gebyrer | 1,504 | 1,121 |
| I alt | 133,416 | 98,999 |

Budgetteret anlægssum i alt 232,415 mio. kr.

Palle Koch har forinden gennemgået ansøgningen, herunder hvilke
arbejder der kan støttes, og hvilke der ikke kan, ligesom LBF har beregnet den
ansøgte kapitaltilførsel.

*Kapitaltilførsel*

Projektets gennemførelse kræver, at kommunen deltager i en
kapitaltilførsel, som skal medvirke til at mindske de huslejestigninger, der
ellers vil være forbundet med renoveringen. Det samlede behov for
kapitaltilførsel er af LBF opgjort til 1,750 mio. kr., der fordeles således:

Kalundborg Kommune     1/5             0,350 mio. kr.

Realkreditinstitut             1/5             0,350 mio.
kr.

KAB                             1/5             0,350 mio.
kr.

LBF                              2/5             0,700
mio. kr.

I alt                                               1,750
mio. kr.

*Garanti*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er realkreditinstituttet,
som beregner denne på baggrund af en *markedsværdi*, som de først kan
fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens      *markedsværdi*. LBF og kommunen deles om
garantien for det støttede lån (regaranti). Der er ingen regaranti vedrørende
det ustøttede lån, dvs. her skal kommunen alene give garantien.

*Økonomistabens bemærkninger*

Der henvises til [adresse] sagsnotat af 9. november
2020. Økonomistaben anbefaler helhedsplanen gennemført.

**Økonomiske konsekvenser**

Kapitaltilførsel på 0,350 mio. kr. finansieres af likvide
aktiver. Garantien får kun økonomiske konsekvenser for kommunen, såfremt
boligorganisationen ikke er i stand til at betale lånene. Garantien påvirker
ikke den kommunale låneramme.

**Økonomiudvalgets møde den 18.
november 2020:**

Anbefales.

**Bilag**

|  |  |
| --- | --- |
| Sagsnotat af 09-11-2020 til helhedsplan [adresse]. Olaiparken | 326-2020-327624 |
| Foreløbig helhedsplan, [adresse]. Olaiparken - pr. 29-09-2020 | 326-2020-321277 |
| Skema A støttede arbejder pr. 27-10-2020 | 326-2020-326242 |
| Anlægsbudget ustøttede arbejder pr. 20-10-2020 | 326-2020-326247 |